भोलूर बांध की अतिक्रमित जमीन की मापी हुई शुरू
बांध की जमीन पर नगर निगम ने अतिक्रमण कर रखा है
सिटीरिपोर्टर | बोकारो
चासके भाेलूर बांध के अतिक्रमण की शिकायत पर इसकी मापी चास अंचलाधिकारी वंदना शेजवलकर करा रही हैं। शनिवार को अमीन शिवेन्द्र ठाकुर ने इसकी मापी शुरू की। मापी तीन बजे तक चली। मापी कर रहे अमीन ने बताया कि इस बांध की जमीन पर नगर निगम ने अतिक्रमण किया है। वहीं कुछ लोगों ने तालाब की जमीन पर तीन-चार फीट अतिक्रमण किया है। इस मापी में राष्ट्रीय विकास समिति के सदस्यों ने सहयोग किया। समिति के महासचिव वनमाली दत्ता ने बताया कि चास के लोगाें को अपना अस्तित्व, संस्कृति और परंपरा को बचाना मुश्किल हो गया है। भोलूर बांध सांस्कृतिक, धार्मिक धरोहर है। वहीं चास मेनरोड में यह भूगर्भ के जल स्तर को बरकरार रखता है। मगर निगम एक साजिश के तहत भोलूर बांध की पहचान समाप्त करना चाहता है। यहां मछली के अंडा पालन के लिए चार डोभे बनाए गए थे जिस पर निगम लगातार शहर का कचड़ा गिरा रहा है। फिर मिट्टी डालकर समतल कर दिया जा रहा है।
इस तरह तालाब की कुल दो एकड़ जमीन अतिक्रमित कर ली गई है। यही नहीं, अतिक्रमण करने काम अभी भी जारी है। शौचालय निर्माण एवं प्रशिक्षण केन्द्र निर्माण का काम तालाब की जमीन पर करवाया गया है। जबकि उच्चतम न्यायालय का आदेश है कि तालाब के मूल स्वरूप में परिवर्तन नहीं किया जाए। मापी में सुभाष महतो, सुरेश महतो, गुरुदास मोदक, देबू पाल, मेथर मोदक, अरूप चटर्जी, जयदेव धीवर, दिलीप धीवर, राजेश बाउरी, मनोज बाउरी सहित अन्य लोग उपस्थित थे।
बांध में गंदगी का अंबार, आती है बदबू
चासबाजार सहित आसपास के करीब 25 हजार लोग भोलूर बांध पर निर्भर हैं। इस क्षेत्र में कई कॉलोनी के लोग भोलूर बांध में ही धार्मिक कार्य अन्य अनुष्ठान कार्य करते हैं। इस बांध की सफाई तो मत्स्य विभाग और ही नगर निगम करा रहा है। बांध में गंदगी का अंबार लगा है। इसके कारण बांध के पानी से बदबू आती है।
भोलूर बांध पर है भू-माफिया की नजर
चासके भोलूर बांध की जमीन पर भू माफियाओं की नजर है। भोलूर बांध की जमीन को हथियाने के लिए भू माफिया कई तरह के हथकंडे अपना चुके हैं। वहीं नगर निगम भी इसका अतिक्रमण कर रहा है। चास का भोलूर बांध सबसे पुराने तालाबों में एक है। सरकारी कागज में भोलूर बांध छह एकड़ 73 डिसमिल जमीन में फैला है। फिलहाल यह तालाब मत्स्य विभाग के अधीन है। एक दशक पहले मत्स्य विभाग चार नर्सरी बना कर मछली बीज का पालन करता था पर इधर कुछ वर्षों से विभाग ने मछली बीज का पालन बंद कर दिया है। कुछ स्थानीय लोग ही भू माफिया से सांठगांठ कर भोलूर बांध की जमीन को हड़पने का प्रयास कर रहे हैं।
मापी करते अमीन शिवेन्द्र ठाकुर अन्य।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva awa_Deva